එමා ජයග්‍රහණය කළ අවස්ථාවේදී පළමුවෙන් සුබ පැතුම් එක් කළේ දෙවැනි එලිසබත් මහ රැජිනය. “මෙතරම් ලාබාල වයසේ මෙතරම් හපන්කමක් කිරීමට ඇය සමත් වූයේ ක්‍රීඩාව වෙනුවෙන් ඇය කළ කැපකිරීම් නිසයි. ඇගේ මහන්සියේ ප්‍රතිඵල ඇයට ලැබුණා.” යැයි එලිසබත් මහ රැජිනගේ සුබ පැතුම් පණිවුඩයේ සඳහන් වී තිබේ. බ්‍රිතාන්‍ය ආග්‍රාමාත්‍ය බොරිස් ජොන්සන් ද එමා ට සුබ පැතුවේය. ඒ, ට්විටර් පණිවුඩයකිනි. “ඒක නම් හරිම අපූරු තරගයක්. විශිෂ්ට ජයක්. එමා රෙඩුකානු ඔයාට සුබ පැතුම්.” යනුවෙන් එම ට්විටර් පණිවුඩයේ සඳහන් වෙයි. එමා රෙඩුකානුගේ මාපියන් මහා බ්‍රිතාන්‍යයේ පදිංචියට පැමිණෙද්දී එමාගේ වයස අවුරුදු දෙකකි. එමාගේ පියා ඉයන්, රොමේනියානු ජාතිකයකු වන අතර මව රෙනේ, චීන ජාතික කාන්තාවකි. පියා උපත ලබා ඇත්තේ රොමේනියාවේ බුචාරෙස්ට් අගනුවර ය. මව රෙනේ උපත ලබා ඇත්තේ චීනයේ ලියෝනින් පළාතේ ෂෙංයැං නගරයේය. තමන්ට මැන්ඩරීන් බස කතා කිරීමට පුළුවන් බව රෙඩුකානු පවසයි. තමන් වසරකට වරක්, පියා සහ මව සමඟ අත්තම්මා බැහැදැකීමට රොමේනියාවට යන බවත් අත්තම්මාගේ රොමේනියානු රස කෑම වර්ගවලට තමන් හුඟක් කැමති බවත් එමා පවසා තිබේ. තායිවාන ටෙලි කතා නැරැඹීමට එමා ප්‍රිය කරයි. එමාට කැනඩාවේත් මහා බ්‍රිතාන්‍යයේත් ද්විත්ව පුරවැසිභාවය හිමිය.
ට්විටර් පණිවුඩයකින සුබ පැතුවේ කවුද ?
බ්‍රිතාන්‍ය ආග්‍රාමාත්‍ය බොරිස් ජොන්සන්